Pasiūlymas Tarybos reglamentas kuriuo panaikinami tam tikri nebeaktualūs Tarybos bendrosios žemės ūkio politikos srities aktai /* KOM/2009/0377 galutinis - CNS 2009/0103 */





[pic] | EUROPOS BENDRIJŲ KOMISIJA | Briuselis, 22.7.2009 KOM(2009) 377 galutinis 2009/0103 (CNS) Pasiūlymas TARYBOS REGLAMENTAS kuriuo panaikinami tam tikri nebeaktualūs Tarybos bendrosios žemės ūkio politikos srities aktai AIŠKINAMASIS MEMORANDUMAS Nemažai per pastaruosius dešimtmečius priimtų aktų nebeturi jokio poveikio, tačiau tebegalioja. Jie nebeaktualūs, nes buvo laikini arba jų turinys buvo pakartotas vėlesniuose aktuose. Kai kurios priemonės, susijusios su naujųjų valstybių narių stojimu, nebeaktualios joms įstojus. Tarpinstituciniame susitarime dėl geresnės teisėkūros Europos Parlamentas, Taryba ir Komisija susitarė, kad Bendrijos teisės aktai turėtų būti atnaujinami ir išdėstomi glaustai, panaikinant aktus, kurie nebetaikomi[1]. Siekiant didesnio Bendrijos teisės aktų skaidrumo ir tikrumo, nebeaktualius aktus reikėtų pašalinti iš Bendrijos teisyno. Nebeaktualius teisės aktus Komisija iš teisyno šalino keliais etapais, kai kuriais atvejais taikydama tradicinę teisės akto panaikinimo procedūrą, o kitais – paskelbdama atitinkamus Komisijos aktus nebeaktualiais. Neseniai Komisija paskelbė apie 250 žemės ūkio srities aktų nebeaktualiais[2]. 2009 m. kovo 18 d. komunikate „Paprastesnė Europos bendroji žemės ūkio politika – sėkmė visiems“ Komisija patvirtino savo ketinimą sutvarkyti žemės ūkio srities taisykles[3]. Šis pasiūlymas numatytas tęstinėje paprastinimo programoje, kuri priimta įgyvendinant neseniai atnaujintą Komisijos reglamentavimo aplinkos supaprastinimo strategiją – dokumentas COM (2008) 712, 2009 m. Komisijos teisėkūros ir darbo programos 2 priedas. Komisija nustatė keletą su bendrąja žemės ūkio politika susijusių Tarybos aktų, kurie nebeturi jokio praktinio poveikio. Komisija neturi įgaliojimų paskelbti Tarybos aktus nebeaktualiais. Siekiant teisinio tikrumo, Komisija siūlo Tarybai panaikinti šiame pasiūlyme išvardytus aktus. 2009/0103 (CNS) Pasiūlymas TARYBOS REGLAMENTAS kuriuo panaikinami tam tikri nebeaktualūs Tarybos bendrosios žemės ūkio politikos srities aktai EUROPOS SAJUNGOS TARYBA, atsižvelgdama į Europos bendrijos steigimo sutartį, ypač į jos 36 ir 37 straipsnius, atsižvelgdama į Komisijos pasiūlymą[4], atsižvelgdama į Europos Parlamento nuomonę[5], kadangi: (1) Geresnės teisėkūros strategijoje, kurią įgyvendina Bendrijos institucijos, didžiausias dėmesys skiriamas Bendrijos teisės skaidrumui didinti. Atsižvelgiant į tai, tikslinga iš galiojančių teisės aktų sąrašo pašalinti tuos teisės aktus, kurie neturi realaus poveikio. (2) Toliau išvardyti oficialiai tebegaliojantys su bendrąja žemės ūkio politika susiję reglamentai ir sprendimai yra nebeaktualūs: - 1969 m. gruodžio 18 d. Tarybos reglamentas (EEB) Nr. 2602/69 dėl vadybos komiteto tvarkos išlaikymo[6]. Šis reglamentas nebeturi poveikio, nes jo turinys buvo pakartotas vėlesniuose aktuose; - 1972 m. gegužės 2 d. Tarybos reglamentas (EEB) Nr. 922/72, nustatantis bendrąsias pagalbos šilkverpiams suteikimo 1972–1973 auginimo metams taisykles[7]. Šis reglamentas nebeturi poveikio, nes buvo taikomas tik 1972 ir 1973 metams; - 1990 m. gruodžio 4 d. Tarybos reglamentas (EEB) Nr. 3570/90 dėl Vokietijos susivienijimo Vokietijos žemės ūkio statistiniams tyrimams taikomų leidžiančių nukrypti nuostatų[8]. Šis reglamentas nebeturi poveikio, nes buvo skirtas taikyti pereinamuoju laikotarpiu po Vokietijos susivienijimo; - 1995 m. spalio 25 d. Tarybos reglamentas (EB) Nr. 2611/95, kuriuo suteikiama galimybė skirti nacionalinę pagalbą žemė ūkio pajamoms, prarastoms dėl kitose valstybėse narėse vykusio pinigų judėjimo, kompensuoti[9]. Šis reglamentas nebeturi poveikio, nes buvo susijęs su galimybe trejus metus skirti pagalbą, apie kurią reikėjo pranešti iki 1996 m. birželio 30 d.; - 2007 m. rugsėjo 26 d. Tarybos reglamentas (EB) Nr. 1107/2007, nukrypstantis nuo Reglamento (EB) Nr. 1782/2003, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams už atidėtą žemę 2008 m[10]. Šis reglamentas nebeturi poveikio, nes buvo taikomas tik 2008 metams; - 1985 m. liepos 16 d. Tarybos sprendimas dėl Graikijos žemės ūkio tyrimų sistemos pertvarkymo[11]. Šis sprendimas nebeturi poveikio, nes buvo taikomas tik 1986–1996 metų laikotarpiui. (3) Siekiant teisinio saugumo ir aiškumo, šiuos nebeaktualius reglamentus ir sprendimą reikėtų panaikinti, PRIĖMĖ ŠĮ REGLAMENTĄ: 1 straipsnis Reglamentai (EEB) Nr. 2602/69, (EEB) Nr. 922/72, (EEB) Nr. 3570/90, (EB) Nr. 2611/95 ir (EB) Nr. 1107/2007 ir Sprendimas 85/360/EEB panaikinami. 2 straipsnis Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje . Šis reglamentas privalomas visas ir tiesiogiai taikomas visose valstybėse narėse. Priimta Briuselyje Tarybos vardu Pirmininkas[pic][pic][pic][pic][pic][pic][pic][pic][pic][pic][pic][pic] [1] OL L 321, 2003 12 31, p. 1. [2] OL L 30, 2009 2 6, p. 18. [3] COM (2009) 128 galutinis, 2009 3 18. [4] OL C , , p. . [5] OL C , , p. . [6] OL L 324, 1969 12 27, p. 23. [7] OL L 106, 1972 5 5, p. 1. [8] OL L 353, 1990 12 17, p. 8. [9] OL L 268, 1995 11 10, p. 3. [10] OL L 253, 2007 9 28, p. 1. [11] OL L 191, 1985 7 23, p. 53.